GiliGold/VAD_KnessetCorpus huggingface dataset:
<אהוד נאמן: מעבר לפיבקו.
<אהוד נאמן: צפונית לפיבקו.
כרמל שאמה-הכהן: מה הבעיה עם האופציה הזו?
<קריאות: תל אביב.
<קריאה: תל אביב – אמרנו שהיא לא יכולה לאשר.
<קריאות: איזה בית כנסת?
אבישי ברוורמן: ד"ר מאור, תראה לנו את בית הכנסת.
<בני מאור: את כל הקו האדום הזה אנחנו מטמינים היום בקרקע והקו הכחול החדש שאנחנו רוצים לעשות, אנחנו לא יכולים לשים אותו כי פה - - -
כרמל שאמה-הכהן: אי אפשר להטמין גם אותו?
כרמל שאמה-הכהן: אם אתם כבר מטמינים את הקו של תל אביב, למה אי אפשר - - -של רמת גן.
<בני מאור: החלופה המוטמנת, כשהטמנו את הקו של תל אביב, דיברנו על להטמין גם את הקו של רמת גן.
<בני מאור: זו החלופה הראשונה.
<בני מאור: הבנתי מחברת חשמל שהחלופה הזו נפלה בגלל הבניין הראשון.
<בני מאור: אנחנו כולנו מעדיפים להטמין קווי חשמל, ברור.
<רימונה ולנר: אפשר לשים את העמוד בנתיבי אילון או בתוואי של הרכבת, שהוא לא מפריע לאף אחד – ול - - בתוך שכונת מגורים.
<אסף שגיא גפני: מה גם מה גם שקווי החשמל האלה מגיעים מתל אביב ועוברים רמת גן.
<אסף שגיא גפני: כל המתח הזה מתנקז מתל אביב, עובר משני מקורות שונים – מצטלב צמוד לבניין שם, ממש כאן יש לנו הצטלבות של שני קווים שמגיעים מתל אביב.
<אסף שגיא גפני: אתם מטמינים כבר את הקו שם.
אבישי ברוורמן: אתה חושב שאם נפגיש את ישראל זינגר ורון חולדאי יכול ליצור שם רצון טוב?
אבישי ברוורמן: אפשר למצוא פתרון?
<עזרא נחום: זו לא עניין של חברות כזו או אחרת.
<עזרא נחום: גם ראש העיר הקודם, צבי בר, וגם ראש העיר הנוכחי שוחחו עם רון חולדאי.
<עזרא נחום: הוא לא יכול, לא שהוא לא רוצה.
<בני מאור: לרון חולדאי היה ויש רצון מאד גדול לנושא הזה.
<בני מאור: זה בלתי אפשרי.
אבישי ברוורמן: בגלל פסיקת הדין?
<בני מאור: כן.
כרמל שאמה-הכהן: לכם יש פתרון שאתם יכולים להציע?
אבישי ברוורמן: אני חייב להגיע לסיכום.
אבישי ברוורמן: מה שאני רואה פה – שיש אלטרנטיבה אחת שעירית רמת גן וחברת חשמל ממליצים לקדם.
אבישי ברוורמן: יש אלטרנטיבה שניה – שתל אביב, אומרים שיש פסיקה שמונעת - היא לא ריאלית.
אבישי ברוורמן: האם יש אלטרנטיבה אמיתית אחרת?
אבישי ברוורמן: כי אחרת, אני אומר לך – אני מכיר את המדינה הזו.
אבישי ברוורמן: למה המדינה הזו היא בתחתית הדירוג של משילות?
אבישי ברוורמן: לא בגלל אחוז חסימה.
אבישי ברוורמן: בגלל שיש לנו 4 שרים וכל אחד עובד לעצמו ולכן - זמן אישור בניה, בעיות בעסקים - זה עולם שלישי.
אבישי ברוורמן: אנחנו לא נשנה את העולם הזה בחרוזים.
אבישי ברוורמן: אתם צריכים להחליט איזה מאבק אתם עושים כדי לזעזע את אמות הסיפים או לחשוב על עוד אלטרנטיבה מחוץ לקופסה, או ללכת - - -
כרמל שאמה-הכהן: אתם יכולים להמציא חלופה לקו המתח על ידי איש מקצוע, שלא חודרת דרך בית הכנסת העתידי?
<קריאה: יכול להיות שכן.
כרמל שאמה-הכהן: אז עם זה אתם צריכים לחזור.
כרמל שאמה-הכהן: או שעירית רמת גן תעמיד לכם יועץ כזה - - -
<רימונה ולנר: - - -
כרמל שאמה-הכהן: אני אומר לכם מה האופציות – או שאתם שוכרים בעצמכם איש מקצוע שנותן לכם חוות דעת של מומחה איך ניתן לפתור טכנית את מעבר הקו, או שעירית רמת גן תעמיד לכם את המומחה הזה לשירותכם, ועם זה תוכלו לחזור אלינו, כי אנחנו לא טכנאים, לא מהנדסים, קשה לנו להתווכח עם האמירות האלה שאין פתרון טכני.
כרמל שאמה-הכהן: לכן אני מציע שמכאן אפשר יהיה לפרוץ את המעגל הזה כי זה מעגל קסמים.
כרמל שאמה-הכהן: אנחנו מדברים וחוזרים לאותה נקודה, לבית הכנסת.
כרמל שאמה-הכהן: לא נצא מזה.
כרמל שאמה-הכהן: צריך לשלב עילי, הטמנה, אולי פתרון טכני אחר שקיים היום – אני לא מבין בזה כלום.
כרמל שאמה-הכהן: אבל אם תהיה הצעה אמיתית, נוכל לחזור לשולחן הזה.
<רימונה ולנר: אפשר לבקש שיהיה מעקב בעוד חצי שנה בנושא הזה?
כרמל שאמה-הכהן: אני מבטיח לכם שאני אזום עוד דיון.
אבישי ברוורמן: אני כבר שם את זה פה.
אברהם מיכאלי: אני בכוונה באתי כי הסוגיה הזו עולה בוועדה כבר כמה פעמים בכמה ישיבות.
אברהם מיכאלי: ההצעה השאתה מציע להיות פרקטי זו הדוגמה של אור יהודה.
אברהם מיכאלי: דנו בדיון אחר לפני שנה ואז שאלנו – מה קורה, כבר 15 שנה מטפלים בזה.
אברהם מיכאלי: עד עכשיו, מאז הדיון הקודם, שום דבר לא זז.
אברהם מיכאלי: הרשןיות יודעות לתת פתרונות תיאורטיים.
אברהם מיכאלי: כשמגיעים לביצוע – תחכה.
אברהם מיכאלי: לכן אני מציע, כמוך, לבדוק את העניין בצורה פרקטית, מה אפשר לעשות.
אבישי ברוורמן: קודם כל, ישבנו כולנו, והיה פה דיון ממצה.
כרמל שאמה-הכהן: זו הפעם הראשונה, אדוני היושב ראש, בזכותך, שכולם ישבו סביב שולחן אחד.
אבישי ברוורמן: אני קודם כל מודה לכם על הדיון.
אבישי ברוורמן: אני חושב שלאזרחים שמתגוררים בשכונת חרוזים מגיע פתרון מתאים.
אבישי ברוורמן: תשבו יחד, תחשבו על פתרון חלופי.
אבישי ברוורמן: עוד חצי שנה נקיים ישיבה, אנחנו נקבל את הדיווח.
אבישי ברוורמן: אני מחזק גם את ידיכם, את עירית רמת גן ואת עירית תל אביב למצוא את הפתרון שימצא את המקום המתאים לטובת שכונת חרוזים.
<עזרא נחום: זאת אומרת שיהיה עיכוב בביצוע ההזמנה - - -
אבישי ברוורמן: לי אין שום סמכות בעניין הזה.
אבישי ברוורמן: אני הולך עוד חצי שנה לבקר מה נעשה בעניין.
אבישי ברוורמן: אם לכם יש חכמה למצוא פתרון טוב יותר – קדימה.
אבישי ברוורמן: אם לא, תבואו.
אבישי ברוורמן: הדבר היחיד – שנעשה דיון בעוד שישה חודשים לראות מה קרה.
אבישי ברוורמן: על סדר היום - צו המתווכים במקרקעין (תיקון מס' 7) (דחיית מועד להבאת תקנות לאישור ועדת הכלכלה של הכנסת), התשע"ד-2014.
אבישי ברוורמן: אני קיבלתי מכתב משרת המשפטים.
<רעות אופק: בשנת 2012 נכנס לתוקף תיקון מס' 7 לחוק המתווכים במקרקעין.
<רעות אופק: במסגרת החוק, משרד המשפטים היה צריך להתקין תקנה בנוגע לפרסום של פרטי מתווכים שרישיונם בוטל לפי סעיף 5(ב) לחוק, לפי אחת משתי עילות, כאשר חדלו להתקיים אחד משני התנאים הבאים: שהוא אזרח או תושב של מדינת ישראל או שהוא תושב חוץ שניתן לו היתר כדין לעבוד בישראל, והוא אינו פושט רגל.
<רעות אופק: לגבי שני הפרטים האלה, אם הרשם מבטל את הרישיון של המתווך יש צורך לפרסם זאת וזה משהו שנדרשנו לקבוע בתקנות.
<רעות אופק: הליך התקנת התקנות הוא בשלבים סופיים ואנחנו מתנצלים על העיכוב.
<רעות אופק: נביא את התקנות בשבועיים הקרובים.
<רעות אופק: אנחנו מבקשים להאריך את המועד עד 7 באוגוסט.
<איתי עצמון: אדוני, סעיף 19 לתיקון מס' 7 לצו המתווכים במקרקעין קובע תקנות ראשונות לפי סעיף 5(ד) לחוק העיקרי, כנוסחו לפי סעיף 5 בחוק זה – זה הסעיף שמסמיך את שר המשפטים לקבוע הוראות לעניין פרסום בדבר ביטול רישיונו לפי סעיף 5(ב)- תקנות אלה יובאו לאישור ועדת הכלכלה של הכנסת תוך 18 חודשים מיום פרסומו של חוק זה.
<איתי עצמון: דהיינו, החוק פורסם ב-7 באוגוסט, 2012.
<איתי עצמון: התקנות היו אמורות להגיע לאישור ועדת הכלכלה עד לחודש פברואר 2014.
<לאה ורון: ב-25 במאי פנינו במכתב אליכם שמתייחס לשאלה היכן התקנות שאתם צריכים להמציא לוועדה, לאישורה.
<לאה ורון: נעניתי כאילו הייתי פונה מהציבור: מכתבך הועבר לזה ולזה, וכו'.
<איתי עצמון: אני רק אומר שזה לא עניין טכני.
<איתי עצמון: הוועדה, כשדנה בתיקון לחוק המתווכחים מקרקעין ביקשה להבטיח שפרסום שמם של מתווכים שרישיונם בוטל לא יופיע באינטרנט לעולם ועד.
<איתי עצמון: אני מזכיר שלפי המצב המשפטי היום, לפי תקנות המתווכחים במקרקעין, השתנ"ו- 1997, רשמת המתווכים מפרסמת הודעה ברשומות את שמות מקבלי הרישיון, מספרי הזיהוי שלהם, וכן שמות ומספרי הזהות של מי שרישיונם הותלה או נשלל.
<איתי עצמון: מה שקורה היום, בעצם, שהפרסום ברשומות מתפרסם גם באינטרנט.
<אתי מויאל: אני רשמת המתווכים.
<אתי מויאל: אני חייבת להגיד שבאותו יום שקיבלתי את ההערה הזו שלא לפרסם - -
<איתי עצמון: בדיון בוועדה?
<אתי מויאל: בדיון בוועדה, באותו יום ביטלתי באתר האינטרנט של רשם המתווכים את שמות המתווכחים שרישיונם בוטל.
<אתי מויאל: אני גם אשמח שאם הוועדה שולחת מכתב, אם אפשר לכתב גם את רשמת המתווכים, אם זה מקובל.
<אתי מויאל: אני אשמח לקבל העתק שקשור לעניין.
אבישי ברוורמן: אם כך נעבור להקראה.
<לאה ורון: השאלה היא אם החוק מאפשר לדחות לתקופה מאוחרת יותר - - -
<איתי עצמון: לא, כי סעיף 19(ב) לתיקון קובע שאם - - -
<לאה ורון: מהסיבה שהכנסת יוצאת לפגרה.
<לאה ורון: אתם מחייבים את הוועדה, בגלל ההתנהלות הלא תקינה שלכם, להתכנס במיוחד בפגרת הקיץ של חברי הכנסת על מנת לדון בתקנות, וזה גם בזמן קצר מאד.
<אתי מויאל: אתמול בשיחה שלי עם העוזרת של שר המשפטים – נאמר לי שיעשו מאמצים עוד לפני 7 לאוגוסט.
<לאה ורון: יוצאים לפגרה ב-31 ביולי.
<רעות אופק: אנחנו נעשה כל מאמץ שזה יהיה בימים הקרובים.
<לאה ורון: הכנסת, ב 17 לאוגוסט, יוצאת לחופשה מרוכזת, ונסגרת.
<אתי מויאל: אפשר עד 31 ביולי?
<לאה ורון: יוצאים לפגרה ב 31 ליולי.
<לאה ורון: במחצית אוגוסט סוגרים את הבניין ויוצאים לחופשה מרוכזת למשך שבועיים.
<לאה ורון: עד סוף אוגוסט.
<לאה ורון: אחרי זה – זה החגים.
אבישי ברוורמן: בקיצור, יש מחיר לזה שלא עומדים בלוחות זמנים.
<איתי עצמון: הדחיה האפשרית לפי סעיף 19 לתיקון לחוק היא בשישה חודשים נוספים, כאשר אני מזכיר לאדוני שהמועדים הלאה תואמו בזמנו עם נציגי משרד המשפטים.
<איתי עצמון: ניתנו להם 18 חודשים להביא את התקנות, ואם לא הספיקו להביא את התקנות עד לאותו מועד רשאי השר, באישור הוועדה, בצו, לדחות בחצי שנה נוספת, כלומר, סך הכל שנתיים מיום פרסומו של תיקון מס' 7 לחוק.
<איתי עצמון: אנחנו היום נמצאים בסוף חודש יולי, כאשר בעצם השנתיים האלה מסתיימות ב-6 לאוגוסט, 2014.
<איתי עצמון: אני קצת מצר על כך שלוחות הזמנים שנקבעו בחוק להבאת התקנות – לא מכובדים.
אבישי ברוורמן: ואת יודעת מה יכול לקרוא, חס וחלילה, שאחרי זה השרים טוענים נגדי – מה זה שוועדת הכלכלה לא דנה?
אבישי ברוורמן: ועדת הכלכלה עובדת יום ולילה, עובדת על הכל, ופתאום, אחרי שיש דחיות זורקים ברגע האחרון, לנו יש פה ישיבות יום ולילה, ואז אומרים – ועדת הכלכלה אשמה, היא לא העבירה את התקנות.
<איתי עצמון: באיזה שלב מצויות התקנות?
<רעות אופק: התקנות בשלבים הסופיים ואני מאד מקווה שזה יובא בפניכם בימים הקרובים.
אבישי ברוורמן: אז אם ככה – עד יום רביעי, 30 ביולי.
<לאה ורון: ביום רביעי זו הישיבה האחרונה.
<לאה ורון: אז אנחנו מבקשים את התקנות או ביום שני, 28 לחודש, ואז נשים אותם על סדר היום ב-29 לחודש.
אבישי ברוורמן: יום שני, 28 בחודש יולי, כדי שנוכל להעביר את זה.
אבישי ברוורמן: זו הדרך היחידה שלנו לעשות את זה.
<איתי עצמון: אם כך, בכל מקרה צריך לדחות את המועד כי כמו שאמרתי – פברואר 2014 חלף זה מכבר.
<איתי עצמון: אני מציע שכאשר הוועדה תדון עכשיו במועד, אפשר אולי להקדים את המועד שמציעה שרת המשפטים.
<איתי עצמון: במקום 7 באוגוסט, לקבוע מועד מוקדם יותר.
אבישי ברוורמן: בהחלט, זה מה שנעשה, בהסכמתכם.
אבישי ברוורמן: 26 ביולי.
אבישי ברוורמן: מקובל עליכן?
אבישי ברוורמן: אם כך, נקרא את הנוסח המתוקן.
<רעות אופק: "צו המתווכים במקרקעין (תיקון מס' 7)(דחיית מועד להבאת תקנות לאישור ועדת הכלכלה של הכנסת), התשע"ד-2014.
<רעות אופק: בתוקף סמכותי לפי סעיף 19(ב)(2) לחוק המתווכים במקרקעין (תיקון מס'7), התשע"ב-2012 (להלן – החוק), ובאישור ועדת הכלכלה של הכנסת, אני מצווה לאמור: דחיית מועד עד יום י"א באלול התשע"ד (7 באוגוסט, 2014) יובאו לאישור ועדת הכלכלה של הכנסת, תקנות ראשונות לפי סעף 5(ד) לחוק המתווכים במקרקעין, התשנ"ו-1996, הנוסחו בסעיף 5 לחוק".
<אתי מויאל: 26 ביולי זה שבת.
אבישי ברוורמן: אם כך – 27 ביולי, יום ראשון.
אבישי ברוורמן: אני מאשר, תודה רבה.
אבישי ברוורמן: על סדר היום הצעת חוק המכר (דירות) (תיקון מס' 8) (שיעור מרבי של ריבית פיגורים), התשע"ד-2014 של חבר הכנסת מאיר שטרית, הכנה לקריאה שנייה ושלישית.
אבישי ברוורמן: אני אתן לחבר הכנסת שטרית המציע לומר את דברו, בבקשה.
מאיר שטרית: תודה, אדוני היושב-ראש, על קביעת הישיבה וקידום הצעת החוק.
מאיר שטרית: הרעיון הוא – כמו שציינתי בקריאה הטרומית, כפי שאחר כך נדון בוועדה כאן לקראת הקריאה הראשונה – ליצור מצב שכאשר הרוכש מאחר בתשלום המוכר יזכה בריבית פיגורים.
מאיר שטרית: הרעיון הוא לקבוע מגבלה ששיעור הריבית לא יעלה על השיעור שקבע השר באישור ועדת הכלכלה של הכנסת.
מאיר שטרית: כוונתי ששר השיכון צריך לקבוע תקנה ולהביא לאישור הוועדה מהי הריבית המקסימלית שמותר לגבות על פיגורים.
מאיר שטרית: זה דבר הגון ונכון לעשות.
מאיר שטרית: אני רוצה לפנות לאנשי משרד השיכון ולבקש שיעשו את התקנות מהר.
מאיר שטרית: עד היום, מאז אישרנו את הורדת ההוצאות המשפטיות – עד עכשיו התקנות לא הובאו אף על פי שהחוק קובע במפורש שלושה חודשים.
<מרב תורג'מן: הצעת החוק קבעה שתקנות ראשונות יובאו בתוך שלושה חודשים מיום פרסומו של החוק.
<מרב תורג'מן: זאת אומרת הוועדה צריכה לאשר, כמובן, את החוק; הוא צריך להיות מאושר במליאת הכנסת בקריאה השנייה ובקריאה השלישית - -
מאיר שטרית: אני מדבר על החוק הקודם, על הוצאות משפטיות שאושר בקריאה שנייה ושלישית.
אבישי ברוורמן: הלוא לחבר הכנסת שטרית יש כמה חוקים.
מאיר שטרית: עברו שישה או שבעה חודשים.
אבישי ברוורמן: משרד המשפטים, מישהו רוצה להגיב להערה הזאת?
<לאה ורון: חבר הכנסת שטרית גם הוציא מכתב לשר הבינוי והשיכון בנושא הזה.
מאיר שטרית: אני כתבתי מכתב לשר השיכון עם העתק אליך.
מאיר שטרית: פניתי לשר השיכון בעצמי, והוא הבטיח לעשות את זה.
מאיר שטרית: אתמול בשיחה האחרונה שלי עם אנשי משרד השיכון, מסתבר שהם כנראה כתבו את התקנות ואמרו לי שהעבירו את זה עכשיו למשרד המשפטים כדי לקבל את הסכמתם לנוסח.
אבישי ברוורמן: מי רוצה להתייחס ממשרד המשפטים?
<אוסנת חיטרון: אני ממשרד המשפטים.
<אוסנת חיטרון: אני אבדוק את זה.
אבישי ברוורמן: תבדקי, בבקשה.
<יובל טלר: נציג משרד השיכון בדרכו, הוא מאחר בכמה דקות.
מאיר שטרית: משרד המשפטים, תעשי טובה.
מאיר שטרית: משרד השיכון אמרו אצלכם.
מאיר שטרית: תקדמו את זה.
מאיר שטרית: הרבה זוגות צעירים צריכים לשלם עשרות אלפי שקלים סתם.
אבישי ברוורמן: משרד האוצר, בבקשה.
<יובל טלר: אני רפרנט שיכון במשרד האוצר.
<יובל טלר: אנחנו נשמח אם התקנות ייקבעו בידי שר השיכון בהתייעצות עם שר האוצר.
<אבנר עורקבי: אני מברך אותך על הצעת החוק הזאת.
<אבנר עורקבי: היא מאוד חיובית, מאוד יפה ומאוד טובה - -
<אבנר עורקבי: - - אבל אני רוצה לשאול אותך שאלה: אם יש ריבית על הרוכש, מה קורה אם הרוכש לא מקבל את הדירה בזמן?
<אבנר עורקבי: הוא לא מקבל את הריבית חזרה?
מאיר שטרית: יש הצעת חוק חדשה שלי שכבר אושרה בקריאה הטרומית בכנסת ותבוא לדיון בוועדה לקריאה ראשונה.
מאיר שטרית: במצב הנוכחי כאשר הרוכש לא מקבל את הדירה בזמן הוא מקבל פיצוי מצחיק; לעומת זאת אם הוא מאחר הוא משלם קנס עצום.
<אמיר הלר: היום אחרי חודשיים של איחור במסירת דירה משלמים פי 1.5 שכר דירה.
מאיר שטרית: אבל זה לא פרופורציונלי לגבי - -
<אמיר הלר: חבר הכנסת שטרית - -
מאיר שטרית: אנחנו לא דנים עכשיו בהצעת החוק הזאת.
מאיר שטרית: זה לך שיש הצעת חוק שבאה גם את זה לתקן.
אבישי ברוורמן: אדוני הוא נציג משרד השיכון?
אבישי ברוורמן: מה שמו לפרוטוקול?
<נתנאל לפידות: אני נתנאל לפידות ממשרד השיכון.
אבישי ברוורמן: השר לשעבר וחבר הכנסת שטרית אמר שהיו הצעות חוק נוספות שכבר עברו במשרד השיכון למשרד המשפטים וצריך לשים את הרגל על הדוושה.
אבישי ברוורמן: אתה מודע לזה?
<לאה ורון: של הכנת תקנות.
<נתנאל לפידות: אני מודע לזה.
<נתנאל לפידות: אני עדכנתי אתמול את חבר הכנסת שטרית.
מאיר שטרית: סיפרתי לו.
אבישי ברוורמן: והרגל על הדוושה.
מאיר שטרית: אצל מי זה נמצא במשרד המשפטים?
<נתנאל לפידות: זה נמצא במחלקה שמטפלת בניסוח התקנות.
<נתנאל לפידות: העברנו את הנוסח שלנו, וככה נאמר לנו.
אבישי ברוורמן: עורכת הדין חיטרון רשמה לפניה.
אבישי ברוורמן: תבדוק ותשים רגל נוספת על הדוושה.
<יעל כהן שוואט: אני רוצה להצטרף לברכות ולברך את חבר הכנסת והשר לשעבר מאיר שטרית.
<יעל כהן שוואט: הצעת החוק היא מאוד חשובה שתחסוך לציבור מאוד גדול של צרכנים הרבה מאוד כסף שהם משלמים באופן בלתי סביר עם ריבית מאוד גבוהה.
<יעל כהן שוואט: אנחנו מברכים על הטיפול המעמיק בנושא חוזה מכר דירות שמצריך טיפול.
<יעל כהן שוואט: אנחנו לא מצליחים דרך בית הדין לחוזים אחידים, והכנסת היא המקום להסדיר את זה אחת ולתמיד.
אבישי ברוורמן: עורכת הדין כהן שוואט, את יודעת שאנחנו עובדים פה על הדברים האלה עם הרוח שאת מדברת למען הצרכן.
אבישי ברוורמן: גם חבר הכנסת שטרית ואחרים.
אבישי ברוורמן: לכן גם אני מאוד שמח.
אבישי ברוורמן: הבה נעבור להקראה.
<מרב תורג'מן: (הקראה): הצעת חוק המכר (דירות) (תיקון מס' 8) (שיעור מרבי של ריבית פיגורים), התשע"ד-2014 הוספת סעיף 5ב 1.
<מרב תורג'מן: בחוק המכר (דירות), התשל"ג-1973 (להלן החוק העיקרי), אחרי סעיף 5א יבוא: שיעור מרבי של 5ב.
<מרב תורג'מן: (א) נקבע בחוזה המכר כי איחור בתשלום יזכה את המוכר בריבית ריבית פיגורים פיגורים, לא יעלה שיעור הריבית על השיעור שקבע השר בהתייעצות עם שר האוצר ובאישור ועדת הכלכלה של הכנסת; בסעיף זה "ריבית פיגורים" – לרבות כל שהקונה נדרש לשלם בשל תשלום שלא שולם במועד שנקבע בחוזה המכר.
<מרב תורג'מן: דהיינו, להרחיב את ההגדרה שלא יקבעו רכיבים נוספים שעלולים להיחשב מעין ריבית.
<מרב תורג'מן: (המשך הקראה): (ב) החובה לשלם ריבית פיגורים תחול מהיום שבו חלף המועד לתשלום שנקבע בחוזה המכר, ובלבד שחלפו שבעה ימים מהיום האמור.
<מרב תורג'מן: תקנות ראשונות 2.
<מרב תורג'מן: תקנות ראשונות לפי סעיף 5ב לחוק העיקרי כנוסחו בסעיף 1 לחוק זה, יובאו לאישור ועדת הכלכלה של הכנסת בתוך שלושה חודשים מיום פרסומו של חוק זה.
<לאה ורון: חבר הכנסת מאיר שטרית מצביע במקום חבר הכנסת דוד צור.
אבישי ברוורמן: עורכת הדין יעל כהן שוואט, בבקשה.
<יעל כהן שוואט: רק שאלות, בבקשה.
<יעל כהן שוואט: הנושא שחל על כל סכום נוסף שנדרש לשלם בעקבות האיחור בתשלום – האם זה חל גם על מדדים שונים כשיש הצמדה?
<יעל כהן שוואט: האם זה חל על כל סכום?
<מרב תורג'מן: אני לא חושבת שהמדדים קשורים לזה כי הריבית היא הסכום - -
מאיר שטרית: הסכום הבסיסי שצריך לשלם.
<יעל כהן שוואט: זאת אומרת בנוסף למדד זה ריבית.
<מרב תורג'מן: כן, זה לא קשור.
<מרב תורג'מן: כשאנחנו מתייחסים למדד אנחנו קובעים במפורש מדד.
<יעל כהן שוואט: לגבי התחולה, אני מבינה שזה יחול על החוזים שייכרתו לאחר כניסתו לתוקף של החוק החדש.
אבישי ברוורמן: עורכת הדין תורג'מן מהנהנת בראשה.
<מרב תורג'מן: זה מה שעולה מהנוסח.
<מרב תורג'מן: אין הוראה אחרת שקובעת אחרת.
אבישי ברוורמן: שאלותייך נענו.
<יעל כהן שוואט: בסדר גמור.
אבישי ברוורמן: אם כך אפשר להצביע.
אבישי ברוורמן: בעד הצעת החוק לקריאה שנייה ושלישית – פה-אחד
אבישי ברוורמן: הצעת החוק אושרה לקריאה שנייה ושלישית.
אבישי ברוורמן: מר הלר, לא רצית להוסיף משהו אחרי שמר טלר דיבר?
<אמיר הלר: הכול בסדר.
אבישי ברוורמן: על סדר היום הצעת חוק הגנת הצרכן (תיקון מס' 41), התשע"ד-2014 של חבר הכנסת חיים כץ.
אבישי ברוורמן: דנו בה בדבר זיהוי טלפוני של עוסק.
אבישי ברוורמן: בקשה לדיון מחדש מאת חבר הכנסת כץ ודיון מחדש בנושא מועד התחילה.
אבישי ברוורמן: מי בעד אישור הבקשה?
<לאה ורון: חבר הכנסת כץ מצביע במקום חבר הכנסת אלקין.
אבישי ברוורמן: בעד הבקשה – פה-אחד
אבישי ברוורמן: אחר כך נצביע.
<איתי עצמון: הבקשה, כפי שאני מבין, היא לקבוע מועד תחילה נדחית לתיקון כך שהתחילה של החוק – למעט נושא העיצומים הכספיים שנכנס לתוקף כשייכנס לתוקף התיקון המקיף לחוק – שלושה חודשים מיום פרסומו ברשומות.
אבישי ברוורמן: מקובל על כולנו.
אבישי ברוורמן: אני מעלה להצבעה את ההקמה של ועדת המשנה לנושא תשתיות התעופה האזרחית בישראל, הבין-לאומית והפנים-ארצית.
אבישי ברוורמן: אני מאשר אותה.
אבישי ברוורמן: אני מעמיד להצבעה את ההצעה שחבר הכנסת יצחק וקנין יעמוד בראש הוועדה.
אבישי ברוורמן: כמובן, חברת הכנסת איילת שקד מצטרפת, ואחרים כמו שאמרתי, בהתנדבות כיועצים: אלוף מיל' גיורא רום כבר הסכים וגם תת-אלוף מיל' אסף אגמון.
אבישי ברוורמן: אנחנו פותחים דיון ועדת המשנה בנושא הספקת גז טבעי לתעשייה.
אבישי ברוורמן: מצטרף אלינו היום עו"ד אבי ליכט המשנה ליועץ המשפטי לממשלה.
אבישי ברוורמן: ברוך בואך, מכובדי כולם, כל אנשי הממשלה.
אבישי ברוורמן: אם כך, אני פותח את הדיון בנושא הסרת החסמים במעבר התעשייה לגז טבעי.
אבישי ברוורמן: יזמתי את הקמת ועדת המשנה בראשותי בנושא הספקת גז טבעי לתעשייה כי בימים אלה, כמו שידוע לכל היושבים כאן, ועדת הכלכלה דנה בחוק הגז בטיחות ורישוי שהונח על שולחנה מתוך הצורך לשפר את הבטיחות בתחום הגפ"ם - גז הבישול.
אבישי ברוורמן: אני מודאג משום שלאורך הדיונים התברר כי לחוק השלכות שונות על התפתחות משק הגז הטבעי.
אבישי ברוורמן: גורמים שונים, אני בעצמי הסתובבתי עם התעשייה, ויושבים פה בטח נציגי התאחדות התעשיינים, מתריעים בפנינו כי חלקים מסוימים בחקיקה עלולים לגרום לעיכובים בגלל בירוקרטיה מסורבלת שתמנע את הגעת הגז הטבעי למפעלי התעשייה ולתחום התחבורה.
אבישי ברוורמן: בצורה יותר פשוטה, ויושבים פה החברים, אנחנו כבר עובדים פה תקופה, אבי, יש גז אבל אין גז.
אבישי ברוורמן: מדברים על גז, עושים כבר את כל החישובים ורוב המפעלים בארץ לא מקבלים גז, לא צינור, לא משאית.
אבישי ברוורמן: יאשה הפך להיות כבר שם דבר בישראלי.
אבישי ברוורמן: אמרתי - קישון, קפקא וגוגול.
אבישי ברוורמן: רק צריכים להוסיף את פולישוק ולכתוב על זה את הפרק הנוכחי שנמצא כאן.
אבישי ברוורמן: אני שמח מאוד שהצטרף אלינו לדיון היום המשנה ליועץ המשפטי לממשלה עו"ד אבי ליכט.
אבישי ברוורמן: אבי, אתה כתבת חוות דעת שמנסה להבהיר את חלוקת הסמכויות במצב המשפטי הקיים בין משרדי האנרגיה והכלכלה בכל הקשור למתקני גז טבעי במפעלי תעשייה.
אבישי ברוורמן: משרד האנרגיה טוען שהפיקוח הוא בסמכותו של משרד הכלכלה, ולהיפך.
אבישי ברוורמן: אנחנו מקבלים דיווחים מהתעשיינים על עיכובים בלתי נסבלים.
אבישי ברוורמן: בסופו של דבר, כל פעם אנחנו באים עם הסאגה הזו וזה כבר תקופה.
אבישי ברוורמן: אבי, אתה יודע – לא ימלכו שני מלכים בכתר אחד.
אבישי ברוורמן: אני גם סיפרתי שהדבר הכי טוב שקרה לאוניברסיטאות כשאני נכנסתי הוא ששינינו שהנשיא הוא ראש האוניברסיטה.
אבישי ברוורמן: ברגע שיש שניים ושלושה זה אגדת שלושה וארבעה.
אבישי ברוורמן: פה יחסלו את התעשייה.
אבישי ברוורמן: אם צריך להגיד שיאשה לא אחראי אז שיאשה לא יהיה אחראי, ויגידו אם צריך שהתחבורה תעשה את הדברים.
אבישי ברוורמן: אבל שמישהו יחליט כבר - למען השם.
אבישי ברוורמן: אם לא רוצים את זה בחוק הזה אז שיעשו חוק גז טבעי.
אבישי ברוורמן: בינתיים לגבי הגפ"ם הנושא הוא אחד.
אבישי ברוורמן: כאן את החומרים המסוכנים שיש פה: גפ"ם וברום והכול, מסיעים, וגז טבעי פתאום נכנס לתוך הסיפור הזה שאותו אי-אפשר להסיע.
אבישי ברוורמן: בקיצור, אין תעשייה בארץ.
אבישי ברוורמן: נכון, היימן?
אבישי ברוורמן: אנחנו ביחד, נכון?
<לאה ורון: חוות דעתו של המשנה ליועץ המשפטי לממשלה היא מה-27 בינואר 2014.
<לאה ורון: זאת אומרת, שמינואר 2014 אני מניחה שלא יישמו אותה, אבל אנחנו בטח נשמע.
אבישי ברוורמן: אבי, כל פעם בישיבה הזו אני פונה לשר האנרגיה ולזה ולפה.
אבישי ברוורמן: אתה יודע – פעם היה ראש ממשלה שדיבר אידיש שקראו לו לוי אשכול.
אבישי ברוורמן: הוא היה אומר: - - -.
אבישי ברוורמן: היום כבר לא אומרים את השפה הזו, אבל לדבר אל הקיר.
אבישי ברוורמן: בקיצור, צריך להחליט ולגמור את זה.
אבישי ברוורמן: אני רוצה לפתוח את הדיון בפנייה למשרדי האנרגיה והכלכלה.
אבישי ברוורמן: חלק מהמפעלים לפני המעבר לגז טבעי השתמשו בגפ"ם.
אבישי ברוורמן: איך עבדה חלוקת הסמכויות כשאותו מפעל ספציפי הופעל בגפ"ם ולא בגז טבעי?
אבישי ברוורמן: מי פיקח על הבטיחות ומדוע טוענים המפעלים שכשאותו מנוע הופעל באמצעות גפ"ם ולא בגז טבעי שהוא גז אולי פחות מסוכן – לא יודע – המפעלים לא התמודדו עם אותה מערכת אישורים מסורבלת ומורכבת?
אבישי ברוורמן: כלומר, היה מצב טבע מסוים שבו זה קרה עם הגפ"ם.
אבישי ברוורמן: עכשיו הכנסנו את הגז הטבעי ופתאום לא עובד.
אבישי ברוורמן: לכן, אמרנו שאנחנו נפתח את הדיון וניתן קודם כל למשנה ליועץ המשפטי לממשלה לומר את דברו כי הוא מבין את התקע הבירוקרטי הזה שהופך להיות אסון לתעשייה הישראלית והגיע זמן להחלטה.
אבישי ברוורמן: בשביל הדבר הזה צריך לעשות את הדברים מבחינה יורידית כדי להחליט מי מחליט, מה מחליט, מה לוקחים, מה גפ"ם, מה גז.
<אבי ליכט: תודה רבה, בוקר טוב.
<אבי ליכט: תודה רבה על ההזמנה.
<אבי ליכט: אני אסקור את חוות הדעת שלי, אבל בסופו של דבר בעיניי הפתרון הוא לא פתרון משפטי אלא זאת שאלה מקצועית שהממשלה צריכה להחליט.
<אבי ליכט: אבל אני אנסה בכל זאת להגיד מה עשיתי ומה אני מציע לעשות בהמשך.
<אבי ליכט: כמו שתיארת, כבוד יושב-ראש הוועדה, אליי הגיעה מחלוקת משפטית בשאלה מי מפקח על המתקנים שאחראים לטיפול בגז טבעי ומי אחראי לפקח על ההסבה של המפעלים לגז טבעי.
<אבי ליכט: המחלוקת היתה מחלוקת טכנית, בסופו של דבר, אבל היא הסתירה גם מהות כיוון שמשרד התשתיות הוא זה שאחראי על בטיחות בגז טבעי לפי החוק.
<אבי ליכט: מצד שני, משרד הכלכלה אחראי על בטיחות במפעלים.
<אבי ליכט: שני המשרדים חלקו בשאלה מי אחראי, כך שבניגוד למה שקורה בדרך כלל בשירות המדינה כל אחד טען שהשני אחראי, כיוון שמשרד התשתיות טען שהכלכלה אחראים על מה שקורה במפעלים והם אחראיים בעצם עד מתקן ההסבה עצמו, מה שנקרא – הסקיד, ואילו משרד הכלכלה אמר שהוא אחראי על הכול, מלבד נושא הגז ששם המומחיות היא מומחיות ייחודית של משרד התשתיות.
<אבי ליכט: בסופו של דבר, ההכרעה שלי, אני לא יודע אם היא הכרעה טובה, אבל בכל זאת היא הכרעה שנוגעת לדין הקיים.
<אבי ליכט: אני לא שאלתי את עצמי את השאלה, ואני לא חושב שזה תפקידי, מה הפתרון הנכון מבחינה מקצועית כי אני לא מבין לא בבטיחות במפעלים ואני גם לא מבין בהסבה של מפעלים ובגז טבעי.
<אבי ליכט: הפרשנות שלי היתה פרשנות של הדין הקיים כאשר אפשר כמובן לשנות אותו, ואין לי עמדה מקצועית או ערכית בשאלה מי מבין המשרדים צריך לעשות את זה.
<אבי ליכט: ההכרעה שלי אמרה שמי שאחראי על כל שרשרת הייצור גם אל תוך המפעל הוא משרד התשתיות.
<אבי ליכט: הוא זה שאחראי לקבוע את הנורמות, הוא זה שאחראי גם לפקח.
<אבי ליכט: הבעיה בהכרעה שלי היתה שמשרד התשתיות עד היום לא ראה את עצמו כאחראי ולכן גם המסגרת הנורמטיבית, ובייחוד המסגרת הפיקוחית, לא קיימת למעשה.
<אבי ליכט: ולכן, אני הצעתי לא לפרק לחלוטין את משרד הכלכלה מתפקידו כי בכל זאת היתרון של משרד הכלכלה הוא שמשרד הכלכלה יושב בתוך המפעלים באמצעות מערך פיקוח יחסית מעובה לעומת משרד התשתיות.
<אבי ליכט: לכן, דרשתי שאת הנורמות יקבע משרד התשתיות אבל הפיקוח ייעשה באמצעות פקחים שכבר היום נמצאים מטעם משרד הכלכלה, רק הם צריכים לעבור הכשרה מסוימת של בטיחות בגז.
<אבי ליכט: ההכרעה שלי לא מקובלת על משרד האנרגיה.
<אבי ליכט: לא שיש לי בעיה עם זה, ואפשר גם להבין את העמדה הזאת, אבל הטענה היא שבעצם שרשות הגז הטבעי רואה את עצמה יותר כגוף רגולטורי שמסדיר את המקרו, את התשתיות, עד הכניסה למפעלים ולא עוסק במפעלים עצמם.
<אבי ליכט: מצד שני, משרד הכלכלה גם לא רואה את עצמו מתאים.
<אבי ליכט: ולכן, אני חושב שבסופו של דבר את הכביסה הזאת צריך לכבס קודם כל בתוך הממשלה.
<אבי ליכט: כלומר, שהממשלה צריכה לקבל החלטה מה העמדה המקצועית, איך היא רוצה לפקח על מה שקורה שם, איך לחלץ את הבירוקרטיה, איך להקטין אותה, ומי יהיה הלידר, כמו שאתה אומר, מי ינהיג את הדבר הזה.
אבישי ברוורמן: את המשפט הזה אני אומר מהישיבה הראשונה.
אבישי ברוורמן: הלוא מה הבעיה בממשלה?
אבישי ברוורמן: הממשלה צריכה לקבל החלטה.
אבישי ברוורמן: אם שני שרים לא מסכימים אז שראש הממשלה יחליט, אבל אי-אפשר להמשיך בתהליך הזה אד אינפיניטום.
אבישי ברוורמן: מה שקורה פה - בכל ישיבה ממשיך אותו סיפור.
אבישי ברוורמן: אני נפגש בקרוב עם שר האנרגיה, אני נפנה אליו.
אבישי ברוורמן: ולכן, בא היועץ המשפטי ואומר: אני נתתי כיוון.
אבישי ברוורמן: עדיין אבי ליכט לא ראש ממשלה, הוא לא יכול לפסוק בדברים האלה.
אבישי ברוורמן: ולכן אני אומר, די.
אבישי ברוורמן: זה מאוד עצוב כי התעשייה הישראלית עלולה להתרסק בגלל שחודשים - - -.
אבישי ברוורמן: הלוא כל העסק הזה ברור, שום דבר לא השתנה מהישיבה הראשונה שאני כינסתי שהבנתי שהדבר הזה לא בסדר.
אבישי ברוורמן: עשיתי פה ישיבה עוד סגורה בלי התקשורת שבא מנכ"ל פניציה וכל הדברים ודיברנו ואמרנו שמישהו יחליט.
אבישי ברוורמן: ואז כל אחד אומר: אני מכאן ואני מכאן ואני משם.
אבישי ברוורמן: רבותי, אמר עכשיו המשנה ליועץ המשפטי את דברו.
אבישי ברוורמן: מה אפשר לעשות פה?
אבישי ברוורמן: צריך לשתוק, נכון?